"Ega  kõik need eestlased siin on parajalt tropikaliseerunud," ütles ta täna mulle, kui parasjagu kala nosisime. Kuigi "eestlasi" on arvatavalt Brasiilias umbes paarituhande ringis, räägib meie keelt Sao Paulos umbes kümmekond inimest. Kaks neist on minu head sõbrad Triinu ja Erik, kes on n-ö uue põlvkonna eestlased Brasiilias. Eesti passe on Brasiilias välja antud Saukase sõnul kolmesaja ringis, suurem osa neist muidugi on tahtnud eesti passi, kuna kuulume nüüd Euroopa Liitu. Argentinas on muidugi sama seis, et  need noored "eestlased", kellel on sinine (vabandust, roosa) pass, on selle endale võtnud vaid seetõttu, et see võimaldab neil kergemini Euroopasse tööle saada.